ΓΡΑΠΤΗ ΕΡΩΤΗΣΗ E-2826/02

υποβολή: Kathleen Van Brempt (PSE) προς την Επιτροπή

(8 Οκτωβρίου 2002)

Θέμα: Πρόγραμμα δράσης για την ενσωμάτωση της κλιματολογικής πτυχής στην αναπτυξιακή πολιτική της ΕΕ

Στις 11 Νοεμβρίου 1999, το Συμβούλιο Αναπτυξιακής Συνεργασίας είχε ήδη καλέσει την Επιτροπή να εκπονήσει έκθεση σχετικά με την πρόοδο που σημειώθηκε όσον αφορά την ενσωμάτωση των πτυχών που αφορούν τις κλιματολογικές μεταβολές στην πολιτική της ΕΕ σχετικά με την οικονομική και την αναπτυξιακή συνεργασία. Η εν λόγω έκθεση έπρεπε να περιλαμβάνει πρόγραμμα δράσης με στόχους, χρονοδιαγράμματα και δείκτες. Το Συμβούλιο είχε ζητήσει από την Επιτροπή ναποβάλει την έκθεσή της το ταχύτερο δυνατόν μετά την έκτη διάσκεψη των συμβαλλομένων μερών της Σύμβασης για τι Κλίμα (COP-6).

Κατά τη συνεδρίασή του στις 10 Νοεμβρίου 2000, το ίδιο συμβούλιο επιβεβαίωσε ότι η Επιτροπή και τα κράτη μέλη όφειλαν να βελτιστοποιήσουν το συντονισμό και τη συμπληρωματικότητα της αναπτυξιακής συνεργασίας όσον αφορά τις κλιματικές μεταβολές, τούτο δε μεταξύ της Κοινότητας, των κρατών μελών, διαφόρων άλλων αναπτυξιακών οργανισμών και των τοπικών φορέων. Επίσης, το Συμβούλιο δήλωσε ότι πρωταρχικός στόχος είναι η δημιουργία ενός όσο το δυνατόν μεγαλύτερου αριθμού συνεργειών μεταξύ του αγώνα κατά της φτώχειας και των δραστηριοτήτων που αφορούν τις κλιματικές μεταβολές, μέσω τηςποστήριξης μέτρων που αποφέρουν ικανοποιητικά αποτελέσματα και στους δύο αυτούς τομείς, αφετέρου δεπενθύμισε στην Επιτροπή το αίτημά του για εκ μέρους τηςποβολή έκθεσης — σύμφωνα με τα συμπεράσματα της Συμβουλίου της 11ης Νοεμβρίου 1999 — το ταχύτερο δυνατόν μετά από την COP-6, προκειμένου να εξετασθεί από το Συμβούλιο.

Κατά τη διάρκεια της έβδομης διάσκεψης των μελών της σύμβασης για το Κλίμα (COP-7), το Συμβούλιο, συνεδριάζον στις 8 Νοεμβρίου 2001, ενέκυψε στην προετοιμασία της παγκόσμιας Διάσκεψης Κορυφής για την βιώσιμη ανάπτυξη, ενθαρρύνοντας για άλλη μια φορά τα κράτη μέλη και την Επιτροπή να προωθήσουν την ενσωμάτωση της κλιματολογικής πτυχής στην οικεία αναπτυξιακή πολιτική και να αποδεσμεύσουν προς τούτο συμπληρωματικά χρηματο-οικονομικά μέσα. Απαντώντας σε ερώτηση της βελγικής αντιπροσωπείας, ο επίτροπος Nielsen είχε τότε απαντήσει ότι η Επιτροπή εξέταζε τον τρόπο ενσωμάτωσης της κοινοτικής πολιτικής στους διαφόρους τομείς — συμπεριλαμβανόμενης της αναπτυξιακής πολιτικής — σε πρόγραμμα δράσης σχετικά με τις κλιματικές μεταβολές.

Βρισκόμαστε τώρα στις παραμονές της COP-8 στο Νέο Δελχί και η Επιτροπή εξακολουθεί να μην έχειποβάλει στο Κοινοβούλιο και το Συμβούλιο το πρόγραμμα δράσης για την ενσωμάτωση της κλιματολογικής πτυχής στην αναπτυξιακή πολιτική της ΕΕ.

Θα μπορούσε να αναφέρει η Επιτροπή για ποιο λόγο καθυστερεί το ως άνω πρόγραμμα δράσης και πώς συμβιβάζεται τούτο με τις δεσμεύσεις που ανέλαβε η ΕΕ στις διασκέψεις των συμβαλλομένων μερών της σύμβασης για τις κλιματικές μεταβολές, καθώς και στην πρόσφατη παγκόσμια διάσκεψη κορυφής του Γιοχάνεσμπουργκ·

Κοινή απάντησητου κ. Nielson εξ ονόματος της Επιτροπήςστις γραπτές ερωτήσεις E-2823/02 και E-2826/02

(26 Νοεμβρίου 2002)

Από το 1999, η Επιτροπή δραστηριοποιείται σοβαρά στο θέμα των κλιματικών αλλαγών. Συγκεκριμένα, ο ρόλος τηςπήρξε σημαντικός κατά τη διαδικασία διαπραγμάτευσης σε συνεργασία με τις διαδοχικές προεδρίες του Συμβουλίου και με τα κράτη μέλη. Το σημαντικότερο αποτέλεσμαπήρξε η πρόσφατη κύρωση από την Κοινότητα του Πρωτοκόλλου του Κιότο. Στο πλαίσιο αμφότερων των εσωτερικών και των εξωτερικών πολιτικών, εγκαινιάστηκαν και βρίσκονταιπό εξέλιξη πολλές δραστηριότητες εφαρμογής.

Όσον αφορά την πολιτική δήλωση του Ιουλίου 2001, μετά την έγκριση των συμφωνιών της Βόννης, η Επιτροπή συμμετέχει πλήρως στις συζητήσεις του Συμβουλίου που αποσκοπούν στην επίτευξη κοινής συμφωνίας σχετικά με την κατανομή μεταξύ της Κοινότητας και των κρατών μελών της του μεριδίου ΕΕ της ανάληψηςποχρέωσης ύψους 410 εκατ. δολαρίων ΗΠΑ. Ωστόσο, δεδομένου ότι σύμφωνα με την τότε πρόταση, η κατανομή θα έπρεπε ναπολογιστεί με βάση τις εκπομπές διοξειδίου του άνθρακα σε κάθε χώρα το 1990, δηλαδή, σύμφωνα με την αρχή ο ρυπαίνων πληρώνει, η Επιτροπή θεωρεί ότι το μερίδιο της ΕΕ θα καλυφθεί από τα κράτη μέλη εφόσον η Κοινότητα δεν έχει δικές της εκπομπές διοξειδίου του άνθρακα. Πιθανότατα η Επιτροπή θα παράσχει τη συμβολή της, ακόμη και αν εξ ορισμού δενπάρχουν πρόσθετοι διαθέσιμοι πόροι στο πλαίσιο της τρέχουσας χρηματοδοτικής προοπτικής.

Αμέσως μετά τη σύναψη των συμφωνιών του Μαρακές, το Νοέμβριο του 2001, η Επιτροπή άρχισε την προετοιμασία ανακοίνωσης η οποία θα χρησιμεύσει ως βάση συζήτησης με τα κράτη μέλη και την κοινωνία των πολιτών σχετικά με στρατηγική και σχέδιο δράσης της ΕΕ για τις κλιματικές αλλαγές στο πλαίσιο της αναπτυξιακής συνεργασίας. Η Επιτροπή προτίθεται να εκδώσει την ανακοίνωση το αργότερο στις αρχές προσεχούς έτους.